Document ID: 32010R0848

A BIZOTTSÁG 848/2010/EU RENDELETE
(2010. szeptember 27.)
a 2010-2011-es gazdasági évre vonatkozóan a cukortöbblet átviteléről szóló tájékoztatás időpontjai tekintetében az 1234/2007/EK tanácsi rendelet 63. cikke (2) bekezdésének a) pontjától való eltérésről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 85. cikkének c) pontjára, összefüggésben 4. cikkével,
mivel:
(1)
Az 1234/2007/EK rendelet 63. cikke (2) bekezdésének a) pontja szerint minden olyan vállalkozás, amely úgy döntött, hogy a cukorkvótáját meghaladó termelésének egészét vagy egy részét átviszi, döntéséről tájékoztatja az érintett tagállamot az ezen tagállam által meghatározandó időpont előtt, a szóban forgó cikkben rögzített időhatárok között.
(2)
Az uniós piac kvótán kívüli cukorral történő ellátásának megkönnyítése érdekében - ami lehetővé tenné a vállalkozások számára, hogy reagáljanak a 2010-2011-es gazdasági év utolsó hónapjaiban a keresletben bekövetkező, előre nem látható változásokra - szükséges módot adni a tagállamoknak arra, hogy későbbi időpontokat határozzanak meg a vállalkozások számára az átvitelre kerülő cukortöbblet-mennyiségekről szóló tájékoztatás tekintetében.
(3)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A HATÁROZATOT:
1. cikk
Az 1234/2007/EK rendelet 63. cikke (2) bekezdésének a) pontjától eltérve a 2010-2011-es gazdasági évre vonatkozóan azok a vállalkozások, amelyek a szóban forgó rendelet 63. cikkének (1) bekezdésével összhangban úgy döntöttek, hogy cukormenynyiségeket visznek át, döntésükről tájékoztatják az érintett tagállamot az ezen tagállam által meghatározandó időpont előtt, 2011. február 1-je és augusztus 15-e között.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2010. október 1-jétől2011. szeptember 30-ig kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. szeptember 27-én.

Labels: 7
3
17
6